Diari Oficial de la Generalitat Valenciana


Sumari del DOGV 5416, del 28-12-2006 (2006/13785)

Informació pública de l'aprovació de bases particulars reguladores de la gestió indirecta del programa d'actuació integrada per al sòl urbà residencial UE Piqueras.
--------------------------------------------------------------------------------------------------------------------------------------------------------------------

### Dades del document

Número de DOGV
:   5416

Data del DOGV
:   28-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13583


Organisme emissor
:   Ajuntament d'Enguera

Tipus de document
:   Anunci

Informació pública de l'aprovació de bases particulars reguladores de la gestió indirecta del programa d'actuació integrada per al sòl urbà residencial UE Piqueras. [2006/M13675]  
L'Ajuntament en Ple, en sessió ordinària celebrada el dia 24 d'octubre, va acordar aprovar les següents bases particulars reguladores de la gestió indirecta del programa de gestió integrada per al sòl urbà residencial UE Piqueras.  
«Base a) Objecte, dret supletori i ordenació urbanística vigent dels terrenys a programar  
1. Les presents bases particulars tenen com a objecte regular les condicions de caràcter tècnic, jurídic, econòmic i administratiu relatives al procediment d'adjudicació del programa d'actuació integrada, sobre l'àmbit territorial que es definix, i la selecció d'un agent urbanitzador, als efectes de gestionar indirectament la seua execució. L'esmentat programa ha d'incorporar, a la seua alternativa tècnica, l'instrument de planejament que ordene urbanísticament els terrenys que conformen el seu àmbit  
2. Les presents bases complementen les bases generals contingudes en l'annex II del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), aplicables a esta programació d'acord amb el que disposa l'article 131.5 de la Llei 16/2005, de 30 de desembre, de la Generalitat, Urbanística Valenciana (LUV), i 284.3 del reglament.  
3. Supletòriament, en el no regulat expressament en les bases, s'aplicaran les determinacions de la LUV i ROGTU, així com de la legislació de contractes de les administracions públiques.  
4. Els terrenys a programar són els que identifiquen en el pla annex les presents bases, i que es corresponen, en la seua pràctica totalitat, amb els terrenys ocupats per l'antiga fàbrica de Piqueras. Tal sòl està classificat en el planejament vigent .normes subsidiàries. com a sòl urbà industrial, mentre que el projecte de pla general, aprovat provisionalment i pendent d'aprovació definitiva, els classifica com a sòl urbà no consolidat per la urbanització, d'ús genèric residencial i inclou dins de l'àmbit de la unitat d'execució X.   
El programa a seleccionar ha de modificar el planejament vigent, adequant-lo a les previsions del projecte de pla general, en particular en allò que concernix a la qualificació del sòl.  
5. En cap cas, es podrà proposar una reclassificació de sòl no urbanitzable segons el planejament vigent, així com tampoc podrà alterar-se el límit territorial de la unitat d'execució número X, definida en el projecte de pla general aprovat provisionalment, si no és als efectes de xicotetes modificacions necessàries per a dotar-lo de coherència o millorar els seus accessos o infraestructures.   
Això s'entén sense perjudici de la facultat del pla de reforma interior de diferenciar, dins del sector, entre terrenys subjectes al règim d'actuació integrada, integrants de la unitat d'execució, i terrenys subjectes al règim d'actuació aïllada. De la mateixa manera l'àmbit de la unitat d'execució podrà ser diferent que el del sector a fi de garantir la deguda integració amb la xarxa d'infraestructures existent  
6. L'adjudicació del programa i de la condició d'urbanitzador estan condicionades al fet que el pla de reforma interior, que aprove provisionalment l'Ajuntament, siga aprovat definitivament per l'òrgan autonòmic competent i publicat.  
En cas de no donar-se la condició mencionada, el procediment de selecció i l'adjudicació es tindran per no realitzades, i no se subscriurà el contracte de desplegament i execució ni, per tant, s'executaran les obres objecte d'este plec, per la qual cosa les empreses que concórreguen al concurs assumixen el que s'ha exposat, sense dret a cap indemnització.  
7. Si durant la fase de tramitació del programa s'aprovara definitivament el pla general, i es fera innecessari el pla de reforma interior incorporat a l'alternativa tècnica del programa, l'Ajuntament es reserva la facultat de declarar desert el concurs i convocar un de nou que tinga com a objecte desenvolupar les determinacions del pla general.  
Base b) Memòria de necessitats i objectius del PAI.  
1. El programa, a més de modificar el planejament vigent en els termes a què s'al·ludix en la base a i c, ha de complir tots i cada un dels objectius indicats en l'article 124 de la Llei Urbanística Valenciana.   
2. Pel que fa als objectius enunciats en les lletres c i d de l'esmentat precepte, es considera necessari que l'actuació integrada incorpore la urbanització del tram de l'avinguda d'Espanya situat en la part frontal de l'àmbit d'aquella, assegurant la continuïtat d'esta.  
De la mateixa manera, i donat compte que en l'interior de la unitat d'execució hi ha tres habitatges dels quals, almenys un d'ells, es té constància que està habitat, segons el que disposa la disposició addicional quarta del TRLS 1/92 (declarat vigent segons la disposició derogatòria 1a de la LRSV), en cas de desallotjament s'haurà d'assegurar el reallotjament dels residents, en els termes establits en l'esmentat article per als casos d'actuació per mitjà d'expropiació, sense perjudici que s'actue per mitjà de reparcel·lació forçosa.  
3. S'establixen com a objectius complementaris del programa, a càrrec de l'agent urbanitzador i sense repercussió en la propietat del sòl, els següents:  
a. L'execució d'un programa de millora de la imatge urbana en l'entorn immediat dels terrenys a programar, per un import no inferior a 60.000 euros (IVA no inclòs). La intervenció a realitzar i objecte de l'esmentat programa es concretarà per l'Ajuntament, segons les propostes dels participants en el concurs, en el moment de l'execució del pla. Si no s'inclou cap proposta o, en cas de no considerar-les oportunes, l'Ajuntament es reserva la facultat de convocar un concurs d'idees, i la triada serà d'obligada assumpció pel nomenat com a agent urbanitzador   
b. L'edificació simultània a la urbanització d'almenys, el 5% de la superfície edificable, a l'efecte de la qual operara com a mèrit a valorar en la selecció del licitador, l'assumpció del compromís de sol·licitar llicència d'edificació en el termini de 6 mesos següents a l'aprovació definitiva del projecte de reparcel·lació, en la proporció mínima ressenyada.  
c. Augmentar el percentatge mínim de reserva de sòl per a habitatge de protecció oficial a càrrec de terrenys de què siga propietari l'aspirant a agent urbanitzador.  
Base c). Fitxa de gestió.  
1. Atés que s'actua sobre un sòl consolidat per l'edificació, en què la delimitació de la unitat d'execució s'opera per mitjà de pla de reforma interior que, al seu torn, ha d'adequar l'ordenació de tal sòl al nou ús que se li atribuïx (residencial en substitució de l'industrial), no s'establix en les presents bases una fitxa de gestió i és, no obstant això, vinculant la del projecte del pla general en els paràmetres referits a:  
- L'edificabilitat total (aprofitament objectiu).  
- I a l'índex de sòl dotacional en relació a l'índex d'edificabilitat global (ISD/IEB).  
Això s'entén sense perjudici de l'obligada observança dels límits a la potestat de planejament establits en l'article 63 de la LUV i desplegats en l'article 141 del RGOTU.  
2. Segons el que disposa la disposició transitòria huitena del RGOTU, el pla de reforma interior, que conforme l'alternativa tècnica, ha d'establir un percentatge de reserva de sòl per a habitatge protegit no inferior al 20% del nombre total d'habiatges prevists (que es calcularà a raó d'1 per cada 100 m²t potencialment residencial).  
3. Atés que dins del sector poden establir-se usos tipològicament diferenciats que donen lloc, per unitat d'edificació, a rendiments econòmics diferents, es va considerar oportú aplicar coeficients correctors sobre l'edificabilitat a efectes del càlcul de l'aprofitament tipus, i és, no obstant això, vinculant l'aplicació de tals índexs correctors a efectes de diferenciar entre l'edificabilitat residencial de renda lliure de la vinculada a habitatge protegit.   
Base d).Criteris i objectius urbanístics i territorials.  
d.1) Criteris de naturalesa territorial.  
1r Escometre una operació de renovació urbana, per mitjà de la recuperació d'un espai degradat pel deteriorament de les edificacions fins ara existents, i conferir-li un ús residencial d'acord amb les directrius del futur pla general.  
2n Manteniment, recuperació i posada en valor d'un element arquitectònic singular com és la ximenera de l'antiga fàbrica de Piqueras, que constituïx un senyal d'identitat de la zona, la qual cosa obliga a la seua preservació   
3r Millora de la imatge urbana, que ha de respectar les característiques topogràfiques del terreny a ordenar, i ser particularment sensible amb el paisatge situat en la part posterior, evitant la creació de barreres visuals a través de l'edificació.   
4t Creació de nous espais públics d'utilització generalitzada, la qual cosa obliga a garantir l'accessibilitat a estos.  
5t Fer efectiu el principi d'ordenació territorial d'accés a l'habitatge, per mitjà de la reserva de sòl per a habitatge protegit.  
d.2) Criteris urbanístics.  
1a Projectar un espai lliure públic on s'emplaça la ximenera, la configuració i disseny de la qual ha de ser d'acord amb el criteri territorial expressat en el punt 2 anterior.  
2a Conferir a la fatxada recaient a l'avinguda d'Espanya la permeabilitat apropiada no sols respecte a l'espai interior de la zona d'ordenació, sinó respecte al paisatge situat en el seu entorn, en particular en la part del fons  
3a Fer efectius els criteris i normes d'integració paisatgística enunciats en el títol II del Reglament del Paisatge de la Comunitat Valenciana.  
4a Les vores de l'àmbit d'ordenació han de vindre representats necessàriament per eixos viaris complets, la secció dels quals ha d'incloure l'aparcament a un costat i a l'altre de la calçada i la col·locació d'escocells, sense que la seua amplària siga inferior a 11 m.l., excepte en cas de carrers de vianants, d'amplària no inferior a 6 m.l.. L'eix viari del fons ha de rematar-se amb una vorera arborada, sense perjudici de la seua continuïtat, segons les previsions de l'ordenació continguda en el projecte de pla general.  
5a El sòl reservat als habitatges de protecció oficial no ha d'ocupar una posició residual en el context de l'ordenació que es projecte.  
6a Ha d'establir-se un mínim d'edificabilitat per a ús terciari que podrà materialitzar-se en parcel·la d'ús exclusiu o en edificis d'ús mixt.  
7a Ha d'estudiar-se la viabilitat de construir un aparcament subterrani sobre via o zona verda pública en el cas que s'implante una activitat comercial amb una superfície de venda al detall superior a 500 m².  
8a Ha de preveure's la localització dels centres de transformació i dels contenidors de residus orgànics i els de productes a reciclar.  
Base e).Objectius d'edificació privada.  
Donades les característiques ordinàries del sector els terminis per a l'edificació dels solars resultants de la reparcel·lació s'establix en 2 anys, a comptar de la recepció de les obres d'urbanització, sense perjudici dels objectius complementaris enunciats en la base b), que podran verificar-se per mitjà de la presentació (junt amb l'alternativa tècnica) d'una avantprojecte d'edificació, que incloga, almenys, plans d'alçat i seccions.  
Base f) Prescripcions tècniques mínimes dels documents d'ordenació i gestió.  
1. Amb caràcter general es consideren prescripcions tècniques mínimes que hauran de respectar-se en la redacció dels documents d'ordenació i gestió, les establides en la LUV, RGOTU i RZOU .  
La documentació es presentarà en quadruplicat exemplar i en suport magnètic (CD versió Autocad)  
2. En particular, el pla de reforma interior ha d'incorporar la documentació addicional a què es referix l'article 77.2 de la LUV i 171 del ROGTU, i serà d'aprovació autonòmica.  
Addicionalment, haurà de formar part del seu contingut:  
- Almenys 2 alternatives de planejament, addicionals a la proposta, i justificar degudament la seua elecció (avantatges enfront d'inconvenients) enfront de les opcions descartades.  
- Un pla en què se superpose l'ordenació detallada respecte de les finques que siguen propietat del promotor del programa i aspirant a agent urbanitzador, a fi de verificar l'objectivitat de l'ordenació i comprovar si, efectivament, l'ordenació i, en particular, la reserva de sòl per a habitatge protegit s'ha realitzat prescindint dels límits de la propietat particular.  
3. Constituïx documentació annexa al pla de reforma interior i que deu sotmetre's a informació pública conjuntament amb este la següent:  
a) sol·licitud de cèdula territorial d'urbanització  
b) document de justificació de la integració territorial, pel qual s'actualitza l'ordenació estructural del pla general vigent en tots els aspectes directament o indirectament relacionats amb la nova urbanització.  
c) estudi d'integració paisatgística, amb el contingut previst en el Reglament de Paisatge de la Comunitat Valenciana  
d) còpia segellada de la sol·licitud d'informe la Confederació Hidrogràfica sobre disponibilitat de recursos hídrics (art. 307.3 del ROGTU, en relació amb l'article 19 de la LOTYPP)  
e) un estudi acústic per al seu àmbit d'ordenació, utilitzant models matemàtics predictius que permeten avaluar el seu impacte acústic, i adoptar les mesures adequades per a la seua reducció, tot això segons exigències de l'article 25 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica.  
4. El contingut del projecte d'urbanització s'ajustarà al que disposa l'article 156 de la LUV i 350 del RGOTU, amb la particularitat que el quadre de preus unitaris, el quadre de preus descompostos, el pressupost d'execució material (PEM) i el pressupost de licitació (PL), no formaran part de la documentació de l'alternativa tècnica a exposar al públic, sinó que és procedent la seua inclusió en la proposició juridicoeconòmica.  
Ha de complir les prescripcions següents:  
A. En la memòria es descriurà i justificarà l'àmbit de l'actuació integrada, i així mateix s'inclourà la justificació del compliment de les condicions d'integració de l'actuació amb el seu entorn.  
B. Quan el pressupost de les obres d'urbanització siga igual o superior a 120.202,42 euros o quantia que fixe en cada moment la legislació de contractes de les administracions públiques per al contracte d'obres, el projecte d'urbanització haurà d'indicar la classificació que s'exigirà a l'empresari constructor, sense perjudici de la seua definitiva fixació per l'Ajuntament amb motiu de l'aprovació dels plecs per a la selecció d'este.  
C. Ha d'incorporar un pla d'alçament topogràfic, a escala 1:1.000 o superior específic, subscrit per tècnic competent, en què es definiran les característiques de l'espai físic sobre el qual es desenvolupa l'actuació i els seus elements més significatius, les cotes de rasant en l'àmbit de programació i el seu entorn, incloent el traçat de cada un dels servicis fins a la seua connexió amb la xarxa existent.  
D. Tindrà els següents annexos:  
- Descripció detallada i valoració de la intervenció i rehabilitació de la ximenera.  
- Descripció detallada i valoració de la proposta de programa de millora de la imatge urbana en l'entorn immediat dels terrenys a programar, per un import no inferior a 60.000 euros.  
- Justificació de la capacitat portant de la xarxa viària: inclourà la planta viària de l'àmbit de programació i del seu entorn immediat, i haurà de contindre una previsió del trànsit a suportar en funció del nombre d'habitatges i ús terciari a implantar, alhora que haurà de justificar la plena integració en el seu entorn. Es justificarà la reserva pública d'aparcament, i es regularan els accessos a cada parcel·la, a fi d'evitar que l'accés rodat a les parcel·les resultants es realitze a través de vies de vianants o espais lliures.  
- Programa de treballs: inclourà el programa previst per a l'execució de l'obra urbanitzadora des del seu inici fins a la seua finalització, amb desglossament mensual referit a l'execució parcial de cada un dels capítols i a l'import mensual de les càrregues d'urbanització, conforme al termini proposat per a la seua execució.  
- Programa de control de qualitat: desenvoluparà el programa de les proves a realitzar per a controlar la qualitat d'execució de les distintes unitats d'obra. El seu desglossament s'efectuarà de manera coherent amb el programa de treballs, determinant el cost mensual per este concepte i la definició de les proves a realitzar distribuïdes per capítols, distingint si són assajos previs, de control de materials, d'execució o de recepció.  
- Estudi geotècnic.  
- Càlculs justificatius de les xarxes de distribució de servicis públics: de cada una d'elles es presentarà el corresponent annex de càlcul, justificant la solució adoptada i les seues dimensions. Es determinarà la legislació aplicable en cada cas.  
- Informe de les companyies subministradores de servicis d'aigua, energia elèctrica, telecomunicacions i gas en què es verifique la qualitat i suficiència de la xarxa projectada.  
4. Projecte de reparcel·lació. El seu contingut s'ajustarà al que dispose l'article 175 i 176 de la LUV.  
Base g).Variants a les prescripcions tècniques urbanístiques mínimes.  
No s'admeten.  
Base h) Prescripcions tècniques mínimes projecte d'urbanització.  
1. Les obres a incloure en el projecte d'urbanització són les esmentades en l'article 149 de la LUV, més el mobiliari urbà, senyalització vial vertical i horitzontal, retolació de carrers, xarxa de gasificació i telefonia.   
Dins del mobiliari urbà s'inclourà una zona de jocs infantils, amb qualitats idèntiques a les del parc urbà construït als voltants del centre d'ESO.   
2. Si existixen servicis que discórreguen aeris o soterrats però incompatibles amb l'execució del pla, haurà de tindre's en compte la seua desviació i canalització subterrània per via pública.   
3. Serà d'obligada observança la normativa sectorial aplicable als diferents servicis urbanístics que s'implanten i, en particular, la referida a l'accessibilitat en el medi urbà, limitació de la contaminació lumínica i la de protecció enfront del soroll i les vibracions.  
4. Les característiques, qualitats i traçat de la xarxa d'aigua potable, de distribució elèctrica i de gasificació serà la que determine la companyia subministradora, conforme a l'informe que ha d'acompanyar necessàriament el projecte d'urbanització  
5. La xarxa de sanejament serà separativa; les aigües pluvials discorreran per superfície, amb la deguda canalització que deurà prolongar-se la seua continuïtat fins al llit públic més pròxim a l'àmbit d'actuació. La canonada serà de polipropilé corrugat PN 8 atmosferes, unió amb junta elàstica.  
Els pous de registre de la xarxa d'aigües fecals seran, com a mínim, de formigó prefabricat, amb tapes de fosa.  
6. Les calçades es pavimentaran amb aglomerat asfàltic del tipus S-20, de 6 cm de grossària mínim, sobre una doble capa de llasts artificials de 30 cm de grossària mínim conjunt. En les seues juntes amb rastells de voreres o amb aparcaments es disposaran rigoles de formigó.  
Les voreres seran de formigó imprés, donant opció a pavimentar-se amb taulell hidràulic, sobre solera de formigó de 10 cm com a mínim, que al seu torn es disposarà sobre una doble capa de llasts artificials de 30 cm de grossària conjunta. Es remataran amb rastells de formigó, que seran montables en els accessos a parcel·les, passos de vianants, rotondes i semblants.  
En totes les voreres es disposarà dels corresponents escocells i arbratge.  
7. Enllumenat públic. Es resoldrà amb el mateix tipus de fanals que les instal·lades en la zona d'eixamplament de la població, si bé les làmpares i lluminàries han d'adequar-se als estàndards apropiats per a evitar la contaminació lumínica. Haurà de conferir-se un tractament especial a la il·luminació de la ximenera.  
8. En cas de zones verdes, es dissenyaran de manera que faciliten tant el seu manteniment com el seu posterior gaudi pels usuaris. Es dotaran amb infraestructures de reg per goteig, segons els tipus de coberta vegetal que es projecten.  
S'utilitzaran, necessàriament, espècies autòctones, i, en tot cas, adaptades a la climatologia de la zona, amb preferència de les espècies arbòries que requerixen d'un menor consum d'aigua.  
9. Disposició general per a les instal·lacions.  
Totes les conduccions d'instal·lacions es projectaran i executaran soterrades i es dotaran amb les arquetes de registre necessàries, proveïdes de tapes de superfície perfectament identificables, que seran antivandàliques i tindran la resistència necessària, en funció de la seua ubicació, sota les voreres o sota les calçades, guardant les distàncies establides en cada cas per la normativa vigent aplicable.  
Base i) Terminis de desenvolupament i execució PAI.  
1. El termini màxim per al desenvolupament i l'execució del programa fins a la seua finalització serà de 26 mesos, a comptar de la publicació en el BOP de l'acord d'adjudicació del PAI i selecció de l'agent urbanitzador.   
2. El programa no es publicarà i no serà procedent la seua execució fins a l'aprovació definitiva del pla de reforma interior i publicació íntegra de les normes urbanístiques. Això s'entén sense perjuí de l'opció de tramitar el projecte de reparcel·lació, que no podrà aprovar-se definitivament fins que es dicte l'acord d'aprovació definitiva del PRI.  
3. No es podran iniciar-se les obres d'urbanització fins que no es procedisca al reallotjament dels residents que es vegen afectats per l'execució del programa.  
4. Calendari de terminis:  
a) Termini d'adjudicació del programa: el termini màxim d'adjudicació d'este programa és de 2 mesos a comptar de l'endemà d'obertura de les proposicions. No obstant això, l'acord serà provisional i no produirà efectes fins que no s'aprove el document de planejament.  
b) Presentació del text refós del PRI: en el termini que establisca l'òrgan competent per a la seua aprovació.  
c) Presentació del text refós del projecte d'urbanització, si és necessari,: dins dels dos mesos següents a la data de notificació de l'aprovació del PRI, en el cas que s'hagueren introduït modificacions en l'ordenació inicial.  
d) Projecte de reparcel·lació: dins del mes següent al transcurs del termini previst en l'article 167.3 de la Llei Urbanística Valenciana i abans de quatre mesos des de la formalització del contracte per al desplegament i execució del programa d'actuació integrada. En tot cas, tal projecte no s'aprovarà si prèviament no s'han subscrit el contracte i depositat les garanties corresponents.   
e) Termini de presentació del document refós del projecte de reparcel·lació: 1 mes des de la notificació a l'urbanitzador de les modificacions.  
f) Termini de presentació del certificat de protocol·lització del projecte de reparcel·lació en el Registre de la Propietat per a la seua inscripció: 1 mes des de la data en què siga ferm l'acord d'aprovació de la reparcel·lació.  
g) Execució material de les obres d'urbanització:   
Inici: 1 mes des de la inscripció del projecte de reparcel·lació en el Registre de la Propietat. S'acreditarà per mitjà d'acta de comprovació del replantejament.  
Terminació: 1 any des de l'acta de comprovació del replantejament.  
h) Recepció per l'ajuntament: abans de 3 mesos des de l'oferiment formal per a eixa recepció que s'ajustarà al que disposa l'article 147 i concordants del Reial Decret Legislatiu 2/2000, de 16 de juny, sobre Text Refós de la Llei de Contractes de les Administracions Públiques.  
No es procedirà a la recepció fins que totes les instal·lacions estiguen degudament legalitzades.  
i) Terminis de garantia: 12 mesos des de l'acta de recepció.  
Recepció definitiva: 1 mes des de la finalització del termini de garantia.  
5. Els terminis d'execució seran prorrogables per causa justificada, no imputable a l'urbanitzador, que impedisca realitzar les obres dins del termini previst, amb un informe previ de la direcció facultativa corresponent. Llevat de l'anterior, l'incompliment dels terminis fixats per a la presentació del projecte de reparcel·lació donarà lloc a la resolució del contracte i de l'adjudicació del programa. La demora injustificada en la terminació de l'obra donarà lloc a l'aplicació del règim general previst en l'article 143 de la LUV.  
Base j) Proposicions dels interessats, contingut, termini per a la seua presentació i model de proposició  
1. Conforme als articles 133 de la LUV i 300 del ROGTU, les proposicions per a participar en el concurs aniran acompanyades de la documentació que s'indica, en sobres independents:  
- Sobre 1, tancat i segellat, contindrà la documentació acreditativa de la personalitat jurídica, la capacitat i la solvència tècnica i econòmica de l'aspirant, en els termes dels articles 122 i 123 de la LUV i 301 del ROGTU, i la resta de punts referits en l'article 133.1 de la LUV, entre els quals figura el resguard acreditatiu d'haver constituït la garantia provisional.  
Esta documentació no serà susceptible de puntuació.  
- Sobre 2, tancat i segellat, contindrà la proposició juridicoeconòmica amb les determinacions indicades en els articles 127 de la LUV i 302, 303, 305 i 306 del ROGTU i, si és el cas, les establides en el 304, si hi ha afecció real de finques al compliment dels objectius del programa. Dins de la proposició juridicoeconòmica s'inclouran els preus unitaris, descompostos, pressupost desglossat per capítols, pressupost d'execució material, de contracta i de licitació del projecte d'urbanització.  
Dins de la proposició juridicoeconòmica s'inclourà una proposta de reallotjament a convindre amb els residents.  
- Sobre 3, obert, contindrà l'alternativa tècnica amb les determinacions indicades en els articles 126 de la LUV i 308, i, si és el cas, 307, del ROGTU.  
La puntuació del concurs se centrarà en la documentació que es troba en el sobre 2 i 3.  
2. Quant al nombre de proposicions que podrà presentar cada concursant i unions temporals caldrà ajustar-se al que disposa l'article 133.2 de la LUV.  
3. Els interessats en la licitació hauran de presentar les seues proposicions, en valencià o castellà, i en dies i horaris hàbils (de 09.00 a 13.00 hores, de dilluns a divendres), en el Registre General de l'Ajuntament d'Enguera o en l'oficina de Correus.  
El termini de presentació serà de 3 mesos, comptats des de l'endemà de la data de publicació de l'anunci de concurs en el DOGV.  
3. El model d'instància serà:  
«..., amb document nacional d'identitat número ..., natural de ..., província de ..., major d'edat i amb domicili en ..., carrer ..., telèfon ..., actuant en nom (propi o de l'empresa a la qual represente), manifesta que, assabentat de l'anunci publicat en el «Diari Oficial de la Generalitat», de data..., i estant conforme amb tots els requisits i condicions que s'exigixen per a adjudicar per mitjà de concurs, en lliure i pública concurrència, el contracte per a obtindre la condició d'agent públic urbanitzador del programa UE Piqueras, d'Enguera, en els termes expressats en l'article 119 de la LUV 16/2005 i la resta de preceptes concordants del TRLCAP 2/2000, així com de les bases particulars aprovades per l'Ajuntament, presenta la documentació exigida per a la licitació, i, en la representació que té, es compromet a assumir el contracte administratiu especial i a formalitzar-lo d'acord amb l'article 138 de la LUV.»  
Base k) Documentació acreditativa de la solvència econòmica i financera, tècnica i professional.  
Caldrà ajustar-se als mitjans expressats en els articles 16 i 19 del Text Refós de la Llei de Contractes de les Administracions Públiques.  
L'equip tècnic haurà d'estar integrat, com a mínim, per un enginyer de camins, canals o ports i/o arquitecte, enginyer industrial, enginyer tècnic d'obres públiques o arquitecte tècnic i llicenciat en dret.  
Base l) .Criteris de puntuació de les alternatives tècniques i les proposicions juridicoeconòmiques:  
L'alternativa tècnica representarà un 70% i la proposició juridicoeconòmica un 30%.  
Criteris per a la valoració de l'alternativa tècnica, que representarà un total de 60 punts  
a) La qualitat tècnica de l'ordenació proposada. Ponderació: de 0 a 30 punts.  
b) La resolució adequada de la integració de l'actuació en el seu entorn. Ponderació: 0-6 punts.  
c) La millor estructuració de dotacions públiques i d'espais lliures. Ponderació: 0-6 punts.  
d) La qualitat tècnica de les resolucions proposades per a la urbanització. Ponderació: de 0-6 punts.  
e) Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador. Ponderació: de 0 a 10 punts.   
f) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Ponderació: de 0 a 8 punts.  
g) Compromisos addicionals assumits voluntàriament i a càrrec seu per l'urbanitzador. Ponderació: de 0 a 2 punts.   
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible. Ponderació: de 0 a 1 punt.  
i) Mitjans per al control de cada una de les prestacions que constituïxen l'objecte del programa. Ponderació: de 0 a 1 punt.  
Criteris per a la valoració de la proposició juridicoeconòmica: un total de 30 punts.  
a) Import de les càrregues d'urbanització, expressat en euros per metre quadrat d'edificabilitat i proposta de reallotjament de residents. Ponderació: de 0 a 9,5 punts  
b) La valoració dels terrenys a efectes de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb qui no tinga contracte suficient, Ponderació: de 0 a 8 punts.  
c) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa. Ponderació: de 0 a 8'5 punts  
d) Compromisos financers per a l'execució de les obligacions complementàries assumides voluntàriament i a costa seu per l'urbanitzador. Ponderació: de 0 a 2 punts  
 Als efectes establits en l'article 135.5 de la LUV, el llindar mínim es fixa en 50 punts, per la qual cosa en el cas que cap de les proposicions aconseguira esta puntuació, es declararà desert el concurs. D'altra banda, no serà procedirà analitzar les proposicions juridicoeconòmiques que es referisquen a alternatives tècniques que no superen els 30 punts.  
Base M) Preu de licitació.   
1. L'import de les càrregues d'urbanització que l'urbanitzador s'ha de comprometre, com a màxim, a repercutir als propietaris afectats no pot superar la quantia que resulte d'incrementar en un 22% el pressupost de licitació que s'establisca en la proposició economicofinancera. Dins del percentatge del 22% s'inclouen els honoraris dels projectes tècnics (segons tarifes col·legials), despeses de gestió i benefici empresarial. Dins de les despeses de gestió, el 0,25% es destinarà als honoraris produïts pels informes externs, tècnics o jurídics, que puga sol·licitar per considerar-los necessaris   
Base n) Garanties provisional i definitiva   
1. Les garanties podran constituir-se en qualsevol d'estes modalitats:  
a) en metàl·lic o en valors públics o privats.  
b) per mitjà d'aval, que només s'acceptarà si va acompanyat del testimoni de coneixement de firma subscrit per notari i sempre que l'entitat avalista es trobe autoritzada per a operar a Espanya en la forma i condicions establides en l'article 56 del RGLCAP.  
c) per mitjà de contracte d'assegurança de caució, que haurà de constituir-se en forma de certificat individual d'assegurança, amb la mateixa extensió i garanties que les resultants de la pòlissa. El dit certificat individual haurà de fer referència expressa al fet que la falta de pagament de la prima, siga única, primera o següent, no donarà dret a l'assegurador a resoldre el contracte, ni este quedarà extingit, ni la cobertura de l'assegurador suspesa, ni estiga alliberat de la seua obligació en cas que l'assegurador haja de fer efectiva la garantia, així com que l'assegurador no podrà oposar a l'assegurat les excepcions que puguen correspondre-li davant del beneficiari de l'assegurança.  
2. La quantia de la garantia provisional serà per un import equivalent al 2% de l'estimació aproximada de les càrregues d'urbanització fixades en la proposició jurídic econòmica.  
3. L'import de la garantia definitiva serà del 10% de les càrregues d'urbanització del programa (CU) fixades en l'acord d'aprovació i adjudicació d'este, exclosa l'estimació preliminar de les indemnitzacions i la resta de despeses variables a què es referix l'article 308 del ROGTU i incrementades amb el 16% d'IVA.  
En tot cas, haurà de constituir-se la garantia definitiva per un import del 20% de les càrregues d'urbanització del programa en el supòsit d'adjudicació a un licitador la proposició del qual haguera estat sotmesa inicialment en presumpció de temeritat, segons el que disposa la normativa sobre contractació pública.  
4. L'urbanitzador seleccionat haurà de depositar la garantia definitiva en la caixa de la corporació, en el termini de 15 dies naturals, que es comptaran des de la data en què l'urbanitzador seleccionat siga requerit per a això per l'Ajuntament, una vegada rebuda la resolució autonòmica d'aprovació del PRI.  
En el mateix termini, l'urbanitzador seleccionat haurà d'acreditar, igualment, davant del servici competent en matèria de programació, el pagament de tots les despeses originades pel concurs, així com estar al corrent en el pagament de les obligacions derivades de tributs autonòmics i estatals, per mitjà de l'aportació dels corresponents certificats, i l'Ajuntament comprovarà pels seus propis mitjans que es troba al corrent en el pagament de tributs municipals.  
5. Si no es constituïx la garantia definitiva en el termini màxim indicat en l'apartat anterior per causes imputables a l'adjudicatari, l'Ajuntament facultativament podrà declarar resolta l'adjudicació del programa.  
Base o) Subcontractació  
En este supòsit concret i de conformitat amb el que disposa l'article 142 de la Llei 16/2005, de 30 de desembre, de la Generalitat, Urbanística Valenciana, podrà l'adjudicatari del concurs subcontractar prestacions parcials. No obstant haurà de donar compte d'això a l'Ajuntament d'Enguera amb caràcter previ a la formalització d'estes, i acompanyarà a este efecte la documentació acreditativa de la solvència tècnica del subcontractista.  
L'Ajuntament disposarà del termini màxim d'un mes per a resoldre, transcorregut el qual sense resolució expressa s'entendrà consentida la subcontracta.  
En qualsevol cas serà de preceptiu compliment el que disposa l'article 115 del Text Refós de la Llei de Contractes de les Administracions Públiques aprovat per Reial Decret legislatiu 2/2000, de 16 de juny.  
Base p) Risc i ventura  
1. L'execució del programa d'actuació integrada es realitzarà a risc i ventura de l'urbanitzador, sense perjuí del que disposa la normativa urbanística valenciana per a la retaxació de càrregues.  
2. El contracte, llevat de les excepcions legalment previstes, serà inalterable a partir del seu perfeccionament, i haurà de ser complit amb estricta subjecció al que disposen les bases generals i particulars de programació.  
Base q) Despeses  
L'adjudicatari queda obligat a pagar l'import dels anuncis i de totes les altres despeses que s'ocasionen amb motiu dels tràmits preparatoris i de formalització del procediment d'adjudicació del programa. Estes despeses s'inclouran dins de les despeses de gestió com a càrregues del programa.  
Base r) Interpretació  
El contracte que prové de l'adjudicació del programa és pel seu objecte fonamental administratiu, i especial pel seu caràcter. De conformitat amb el que disposa l'article 59 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques els seus termes seran interpretats per la corporació, la qual així mateix, resoldrà els dubtes que oferisca el seu compliment, i els acords d'esta seran immediatament executius, sense perjuí del dret que assistix a l'adjudicatari d'acudir a la via jurisdiccional corresponent, en defensa dels seus interessos.  
També podrà, fent ús de les seues prerrogatives i per raons d'interés públic, modificar o resoldre el contracte.»  
El que es fa públic en execució del mencionat acord i del que disposen els articles 131 i ss de la Llei 16/2005, de 30 de desembre, Llei Urbanística Valenciana, i s'avisa que la publicació d'este anunci en el Diari Oficial de la Generalitat produirà els efectes suspensius de l'atorgament de llicències assenyalats en la Llei Urbanística Valenciana, de conformitat amb el que disposa l'article 289.1 del Reglament del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial.   
Contra l'acord d'aprovació de les presents bases es podrà interposar recurs de reposició en el termini d'un mes, de conformitat amb el que establix l'article 286.2 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística.  
Enguera, 15 de novembre de 2006.. L'alcalde: Santiago Arévalo Llácer.